Up-71/98
Natisni
Opravilna št.:
Up-71/98
Datum odločitve:
8. 6. 1998
ECLI:
ECLI:SI:USRS:1998:Up.71.98
Akt:
Ustavna pritožba zoper sklep Višjega sodišča v Mariboru št. Cp 95/98-3 z dne 6.2.1998 v zvezi s sklepom Okrajnega sodišča v Mariboru št. IV I 109/95 z dne 2.9.1997 in s sklepom Okrajnega sodišča v Mariboru št. IV I 109/95 z dne 18.1.1996
Izrek:
Ustavna pritožba zoper sklep Višjega sodišča v Mariboru v zvezi s sklepom Okrajnega sodišča v Mariboru in s sklepom Okrajnega sodišča v Mariboru se ne sprejme v obravnavo.
Evidenčni stavek:
Ker z izpodbijanimi sklepi očitno niso bile kršene človekove pravice ali temeljne svoboščine, Ustavno sodišče ustavne pritožbe ni sprejelo.
Geslo:
Nesprejem ustavne pritožbe, ker ustavne pravice očitni niso bile kršene.
Pravna podlaga:
Zakon o Ustavnem sodišču (ZUstS), 50., 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
17. 3. 1998
Vrsta odločitve:
sklep
Vrsta rešitve:
nesprejem ustavne pritožbe
Dokument:
US19003
Up-71/98
8.6.1998
S K L E P
Ustavno sodišče je v postopku za preizkus ustavne pritožbe V. J. iz C., pošta S. D. na seji senata dne 8. junija 1998 s k l e n i l o :
Ustavna pritožba zoper sklep Višjega sodišča v Mariboru št. Cp 95/98-3 z dne 6.2.1998 v zvezi s sklepom Okrajnega sodišča v Mariboru št. IV I 109/95 z dne 2.9.1997 in s sklepom Okrajnega sodišča v Mariboru št. IV I 109/95 z dne 18.1.1996 se ne sprejme v obravnavo.
O b r a z l o ž i t e v
1. V izvršilnem postopku je sodišče z izpodbijanimi sklepi dovolilo izvršbo na podlagi izvršilnega naslova - sporazuma med strankama o zavarovanju upnikove terjatve z vknjižbo zastavne pravice na dolžnikovi nepremičnini. Pritožnik meni, da so bile kršene človekove pravice in poslovni odnos SKB banke do komitenta, ker se hipoteka nanaša na celotni zemljiškoknjižni vložek in ne le na eno parcelo. Ker mu banka ni odobrila dodatnega kredita, ni mogel dokončati investicije in ustvariti dohodka, s katerim bi lahko poravnal svoje kreditne obveznosti.
2. V skladu s 50. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) Ustavno sodišče izpodbijano sodno odločbo preizkusi le glede vprašanja, ali so bile z njo kršene kakšne človekove pravice ali temeljne svoboščine. Ustavno sodišče ne more samo po sebi ugotavljati, kako sta sodišči v izpodbijanih sklepih uporabili materialno in procesno pravo, ker ni instanca rednemu sodstvu. Kršitev človekovih pravic ali temeljnih svoboščin pa pritožnik izrecno ne zatrjuje in jih na podlagi njegovih navedb tudi Ustavno sodišče ni moglo ugotoviti. Zgolj nezadovoljstvo stranke z izidom sodnega postopka še ni argument za kršitev njene ustavne pravice ali temeljne svoboščine in ne upravičuje ustavne pritožbe. Ocena poslovnega odnosa SKB banke do komitenta pa ni v pristojnosti Ustavnega sodišča.
3. Ker z izpodbijanimi sklepi očitno niso bile kršene človekove pravice ali temeljne svoboščine, Ustavno sodišče ustavne pritožbe ni sprejelo.
4. Senat Ustavnega sodišča je sprejel ta sklep na podlagi 1. alinee drugega odstavka 55. člena ZUstS v sestavi: predsednik senata dr. Lojze Ude in sodnik Franc Testen ter sodnica dr. Dragica Wedam - Lukić.
Predsednik senata:
dr. Lojze Ude